ธกส.อัดสินเชื่อดอกเบี้ย0.01-4%พยุงเกษตรกร
ธ.ก.ส.ชูสินเชื่อหมุนเวียนปีบัญชี 2561 กว่า 7.5 แสนล้าน จัด 10 โครงการคิดดอกเบี้ย 0.01-4%
5 พ.ค. 2561

ธ.ก.ส.ชูสินเชื่อหมุนเวียนปีบัญชี 2561 กว่า 7.5 แสนล้าน จัด 10 โครงการคิดดอกเบี้ย 0.01-4%นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในปีบัญชี 2561 ธ.ก.ส.ตั้งเป้าสนับสนุนสินเชื่อ 7.5 แสนล้านบาท โดยมี 10 โครงการ คิดเป็นวงเงินกว่า 2.3 แสนล้านบาท คิดอัตราดอกเบี้ยต่ำ 0.01-4% เช่น โครงการลดต้นทุนให้เกษตรกรดอกเบี้ย 4% วงเงิน 9 หมื่นล้านบาท โครงการส่งเสริมการผลิตหรือจัดหาปุ๋ยสั่งตัดให้สถาบันเกษตรกร ดอกเบี้ยเอ็มแอลอาร์ -3 หรือเท่ากับ 2% (ปัจจุบันดอกเบี้ยเอ็มแอลอาร์เท่ากับ 5%) วงเงิน 3,600 ล้านบาทโครงการสินเชื่อ SMAEs ดอกเบี้ย 4% วงเงิน 1.5 หมื่นล้านบาท โครงการสินเชื่อ Green Credit ดอกเบี้ยเอ็มอาร์อาร์ -1 และเอ็มแอลอาร์ -0.5 (ปัจจุบันดอกเบี้ยเอ็มอาร์อาร์ เท่ากับ 7%) โครงการสินเชื่อเพื่อปรับโครงสร้างการผลิตการเกษตรสู่ความยั่งยืน ดอกเบี้ย 4% วงเงิน 5,000 ล้านบาท โครงการ สินเชื่อยกระดับปรับเปลี่ยนการผลิตเพื่อพัฒนาอาชีพผู้มีรายได้น้อย (XYZ) คิดดอกเบี้ยเพียง 0.01% วงเงิน 1.5 หมื่นล้านบาท สินเชื่อเพื่อพัฒนาอาชีพผู้มี รายได้น้อย ดอกเบี้ย 0% นาน 6 เดือน และเตรียมนำโครงการสินเชื่อเพื่อช่วยสหกรณ์รวบรวมผลผลิต วงเงิน 1,500 ล้านบาท เข้าสู่การพิจารณาที่ประชุมคณะรัฐมนตรี (ครม.) วันที่ 8 พ.ค.นี้ เป็นต้นทั้งนี้ ภาพรวมการปล่อยสินเชื่อหมุนเวียนปีนี้ที่ 7.5 แสนล้านบาท สูงกว่าปีก่อนที่มียอดสินเชื่อหมุนเวียนกว่า 6 แสนล้านบาท คาดว่าเมื่อสิ้นปีบัญชีจะมียอดสินเชื่อปล่อยใหม่ไม่น้อยกว่า 9.3 หมื่นล้านบาท ส่งผลให้ยอดสินเชื่อคงค้าง ณ สิ้นปีบัญชี 2561 จะมีอยู่ที่ระดับ 1.45 แสนล้านบาท โดยเน้นการพัฒนาศักยภาพสหกรณ์และเกษตรกร ผลักดันการสร้างหัวขบวนเอสเอ็มอีกระตุ้นให้เกิดการสร้างมูลค่าเพิ่ม การสร้างงานและรายได้สู่ลูกค้ากลุ่มต่างๆ รวมถึงชุมชน